CELEX: 62015CN0297
Language: bg
Date: 2015-06-18 00:00:00
Title: Дело C-297/15: Преюдициално запитване от Sø- og Handelsretten (Дания), постъпило на 18 юни 2015 г. — Ferring Lægemidler A/S, от името на Ferring B.V./Orifarm A/S

7.9.2015   
            
            
               BG
            
            
               Официален вестник на Европейския съюз
            
            
               C 294/34
            
         Преюдициално запитване от Sø- og Handelsretten (Дания), постъпило на 18 юни 2015 г. — Ferring Lægemidler A/S, от името на Ferring B.V./Orifarm A/S
   (Дело C-297/15)
   (2015/C 294/42)
   Език на производството: датски
   
      Запитваща юрисдикция
   
   Sø- og Handelsretten
   
      Страни в главното производство
   
   
      Ищец: Ferring Lægemidler A/S, от името на Ferring B.V.
   
      Ответник: Orifarm A/S
   
      Преюдициални въпроси
   
   
               1)
            
            
               Трябва ли член 7, параграф 2 от Директива 2008/95/ЕО (1) на Европейския парламент и на Съвета от 22 октомври 2008 година за сближаване на законодателствата на държавите членки относно марките и относимата съдебна практика да се тълкуват в смисъл, че притежателят на марка може законосъобразно да се противопостави на продължаващо пускане на пазара на лекарствен продукт от паралелен вносител, който е преопаковал лекарствения продукт в нова външна опаковка и е поставил отново марката върху нея, в случай че притежателят на марката е пускал на пазара лекарствения продукт в един и същ обем и размер опаковки във всички държави от ЕИП, в които се продава лекарственият продукт?
            
         
               2)
            
            
               Различен ли ще бъде отговорът на първия въпрос, ако притежателят на марката е пускал на пазара лекарствения продукт в два различни размера опаковки (съдържащи 10 бройки и 1 бройка) както в държавата на износ, така и в държавата на внос, а вносителят е закупил опаковки, съдържащи 10 бройки в държавата на износ, и ги е преопаковал в опаковки, съдържащи 1 бройка, върху които отново е поставил марката, преди продуктите да бъдат пуснати на пазара в държавата на внос?
            
         
      (1)  ОВ L 299, стр. 25.